AIŠKINAMASIS RAŠTAS

Dėl viešosios įstaigos Molėtų rajono greitosios medicinos pagalbos centro įstatų patvirtinimo

1. **Parengto tarybos sprendimo projekto tikslai ir uždaviniai**

2020 m. birželio 25 d. įsakymu Nr. XIII-3150 buvo priimtas Sveikatos priežiūros įstaigų įstatymo Nr. I-1367 10, 20, 22, 27, 28, 29, 30, 32, 33, 34, 35, 37, 38, 46, 55, 56 straipsnių pakeitimo ir 31 straipsnio pripažinimo netekusiu galios įstatymas, kuriuo buvo pakeistos sveikatos priežiūros įstaigų nuostatos, susijusios su viešosios įstaigos savininko (dalininko) kompetencija, įstatų turinio reikalavimais, viešosios įstaigos organų sudarymu ir kompetencija, gydymo tarybos ir slaugytojų tarybos pasiūlymų pateikimo tvarka, pirmininkavimo šioms taryboms apribojimais, medicinos etikos komisijos funkcijomis.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis ir 18 straipsnio 1 dalis;

Lietuvos Respublikos viešųjų įstaigų įstatymo 6 straipsnio 2 ir 5 dalis, 10 straipsnio 1 dalies 1 ir 16 punktas;

Lietuvos Respublikos sveikatos priežiūros įstaigų įstatymo 9 straipsnio 4 dalis, 28 straipsnio 1 punktas ir 29 straipsnis, Lietuvos Respublikos sveikatos sistemos įstatymo 63 straipsnio 8 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Viešosios įstaigos Molėtų rajono greitosios medicinos pagalbos centro įstatai atitiks Lietuvos Respublikos sveikatos priežiūros įstaigų įstatymo ir kitų teisės aktų nuostatas. Neigiamų pasekmių nenumatoma.

1. **Priemonės sprendimui įgyvendinti**

Patvirtintus įstatus pasirašys įstaigos vadovas ir įregistruos juos Juridinių asmenų registre teisės aktų nustatyta tvarka.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Kainuos įregistravimas Juridinių asmenų registre.

1. **Vykdytojai, įvykdymo terminai**

Vykdytoja – VšĮ Molėtų rajono greitosios medicinos pagalbos centro direktorė Auksė Mackonienė.

Parengė

Miglė Bareikytė

Vyriausioji specialistė-savivaldybės gydytoja